മലയാളം സബ്‌ടൈറ്റില്‍ തയ്യാറാക്കിയത്: നന്ദലാല്‍ ആര്‍, ഓപ്പണ്‍ ഫ്രെയിം പയ്യന്നൂര്‍
മണല്‍ക്കൂനയിലെ സ്ത്രീ
ഇത് ഗംഭീരമായിട്ടുണ്ടല്ലോ!
സര്‍ക്കാര്‍ പരിശോധനയെന്തെങ്കിലുമാണോ?
പരിശോധനയോ?
അല്ലേയല്ല.
അങ്ങിനെ വല്ല പരിശോധകനെയും നിങ്ങൾ പ്രതീക്ഷിക്കുന്നുണ്ടോ?
പരിശോധനയല്ലെങ്കില്‍പ്പിന്നെ നിങ്ങളുടെ പരിപാടി എത്രനേരം വേണമെങ്കിലും തുടര്‍ന്നോളൂ.
ഞാന്‍ ചെറുപ്രാണികളെ പിടിച്ച് ശേഖരിക്കുന്ന ഒരാളാണ്.
എന്താ?
ചെറുപ്രാണികളില്ലേ. ചാഴികളും വണ്ടുകളും മറ്റും. അവയെ പിടിച്ച് ശേഖരിക്കുന്നയാള്‍
ഇത്തരം മണല്‍പ്രാണികളെക്കുറിച്ചുള്ള പഠനത്തിലാണ് ഞാനിപ്പോള്‍ മുഴുകിയിരിക്കുന്നത്.
അപ്പോള്‍ നിങ്ങള്‍ സര്‍ക്കാരിന്റെ ആളല്ല. അല്ലേ?
സര്‍ക്കാറിന്റെയാളോ? ഞാനോ?
അല്ലേയല്ല! ഞാനൊരദ്ധ്യാപകനാണ്.
അദ്ധ്യാപകനോ?
അതുശരി...
പരസ്പരം ഉറപ്പുവരുത്താന്‍ നാം ഉപയോഗിക്കുന്ന സാക്ഷ്യപത്രങ്ങള്‍:
കരാറുകള്‍, ലൈസന്‍സുകള്‍, തിരിച്ചറിയല്‍ രേഖകള്‍, പെര്‍മിറ്റുകള്‍,
മുദ്രപ്പത്രങ്ങള്‍, സാക്ഷ്യപ്പെടുത്തലുകള്‍, ആധാരമുണ്ടാക്കല്‍, സാധനങ്ങള്‍ കടത്താനുള്ള അനുമതിപത്രങ്ങള്‍,
സംഘടനാകാര്‍ഡുകള്‍, പ്രമാണരേഖകള്‍, ബില്ലുകള്‍, കടപ്പത്രങ്ങള്‍, താല്‍ക്കാലിക പെര്‍മിറ്റുകള്‍,
സമ്മതപത്രങ്ങള്‍, വരുമാനപത്രികകള്‍, തടങ്കല്‍ പത്രങ്ങള്‍, കുലമഹിമയ്ക്കുള്ള തെളിവുപത്രങ്ങള്‍ വരെ.
ഇത്രയുമായാല്‍ എല്ലാമായോ?
ഞാനെന്തെങ്കിലും പറയാന്‍ വിട്ടുപോയോ?
ചതിക്കപ്പെട്ടേക്കുമെന്ന അവരവരുടെ തന്നെ പേടിയുടെ അടിമകളാണ്...
പുരുഷന്മാരും സ്ത്രീകളും!
പിന്നീട് തങ്ങളുടെ നിരപരാധിത്വം തെളിയിക്കാനൊരു സര്‍ട്ടിഫിക്കറ്റ് എന്ന വിചിത്ര ആശയം അവര്‍ സ്വപ്‌നം കാണുന്നു.
ഇതെവിടെച്ചെന്നവസാനിക്കും എന്ന് ആര്‍ക്കും പറയാന്‍ പറ്റില്ല.
അതൊരിക്കലും അവസാനിക്കില്ലായിരിക്കും.
ഏറെ നേരം വാദിക്കുന്നു എന്നതിന് നീയെന്നെ വിമര്‍ശിച്ചു.
പക്ഷെ വസ്തുതകള്‍ സ്വയം സംസാരിക്കുന്നവയാണ്!
മാഷേ...
ഇനിയിപ്പൊ എന്തു ചെയ്യും?
എന്തു ചെയ്യുമെന്നോ? നാളെ ഞാന്‍ വീണ്ടും വരും.
പക്ഷെ ഇന്നിപ്പോള്‍ ഒടുവിലത്തെ ബസും പോയിക്കഴിഞ്ഞല്ലോ.
ഓ... ശരിയാണല്ലോ.
തങ്ങാന്‍ എവിടെങ്കിലും ഒരിടം കിട്ടുമായിരിക്കുമല്ലോ.
ഈ ഗ്രാമത്തിലോ?
ഇവിടെ ലഭ്യമല്ലെങ്കില്‍, ഹൈവെയ്ക്കടുത്തെവിടെങ്കിലും കാണില്ലേ?.
- അത്രയും ദൂരം നടക്കാനാണോ? - എനിക്ക് വലിയ തിരക്കൊന്നുമില്ല.
അത്ര ദൂരേയ്‌ക്കൊന്നും പോകണ്ട്.
നിങ്ങള്‍ക്കാവശ്യമാണെങ്കില്‍, ഞാനിവിടെത്തന്നെ ആരോടെങ്കിലും ചോദിക്കാം.
നിങ്ങള്‍ക്കറിയാമല്ലോ, ഇതൊരു ദരിദ്രഗ്രാമമാണ്, അത് നിങ്ങള്‍ക്ക് പ്രശ്‌നമല്ലെങ്കില്‍...
നിങ്ങള്‍ക്കത് സാധിക്കുമോ? എങ്കില്‍ ഞാന്‍ വളരെയേറെ കടപ്പെട്ടിരിക്കും.
എനിക്ക് രാവിലെ ഓടിപ്പിടച്ച് വരേണ്ട കാര്യവുമില്ല. ഒരു സാധാരണ വീട്ടില്‍ തങ്ങാന്‍ എനിക്ക് വളരെ ഇഷ്ടവുമാണ്.
വളരെ നന്ദി!
ശ്രദ്ധിച്ചു നടക്കണേ, രണ്ടുവശത്തും ആഴമുള്ള കുഴികളുണ്ട്.
ഹേയ്, കിഴവിത്തള്ളേ!
നീയെന്തെടുക്കുകയാ അവിടെ? നിനക്കൊരു അതിഥിയുണ്ട്!
കയറുകോണി ആ കൂനയ്ക്കടുത്തുതന്നെയുണ്ട്.
കുഴപ്പമൊന്നുമില്ലല്ലോ. അല്ലേ?
ഒന്നും പേടിക്കേണ്ടെന്നേ! ഇവിടെ ഔപചാരികതകളൊന്നുമില്ല.
അങ്ങിനെയാണെങ്കില്‍...
കയറുകോണിയാണോ?
ഇങ്ങനെയുള്ള ഉള്‍പ്രദേശങ്ങളില്‍ ഞങ്ങള്‍ ഇതൊക്കെയാണുപയോഗിക്കുന്നത്.
വലിയ സാഹസം തന്നെ.
- കയറില്‍ക്കിടന്ന് തൂങ്ങിയാടല്ലേ! - മുറുകെപ്പിടിച്ചോളണേ!
ഒരു കാരണവശാലും മുകളിലേക്ക് നോക്കരുത്! കണ്ണില്‍ മുഴുവന്‍ മണല്‍ വീഴും.
ഇതുവഴി വരൂ...
ഇരിക്കൂ...
ഈ ആതിഥ്യമര്യാദയ്ക്ക് വളരെ നന്ദി.
ഭക്ഷണം ഇപ്പോള്‍ത്തന്നെ തയ്യാറാക്കാം.
വളരെ നല്ലത്!
ആദ്യം എനിക്കൊന്ന് കുളിക്കാന്‍ പറ്റുമോ?
പറ്റും, പക്ഷെ...
- കുഴപ്പമില്ല, അതുപോട്ടെ. - മറ്റന്നാള്‍ വരെയൊന്ന് കാത്തുനിന്നാല്‍ മതി.
മറ്റന്നാള്‍ വരെയോ?
അതൊന്നുമുണ്ടാവില്ല.
- എനിക്കാകെ മൂന്ന് ദിവസത്തേക്കേ അവധിയുള്ളൂ. - എനിക്ക് മനസ്സിലായില്ല.
ഇവിടെ ഈയൊരു വിളക്ക് മാത്രമേയുള്ളോ?
അത് കുഴപ്പമില്ല. എന്റെ ജോലി ഇപ്പോള്‍ത്തന്നെ തീരും.
കറന്റില്ലാത്തത് വലിയ കഷ്ടം തന്നെയാണ്. അല്ലേ?
- എടുത്തുകഴിച്ചോളൂ. - വളരെ നന്ദി.
കക്കയും കിളിമീനുമോ? നന്നായിട്ടുണ്ടല്ലോ.
ഇത്തരം പ്രാദേശികവിഭവങ്ങളെ തോല്‍പിക്കാന്‍ മറ്റൊന്നിനുമാവില്ല.
- അതെന്തിനാ തൂക്കുന്നത്? - ഇല്ലെങ്കില്‍ മുകളില്‍ നിന്ന് മണൽ ഊര്‍ന്നുവീഴും.
അതെന്തേ?
മേല്‍ക്കൂരയ്ക്ക് എന്തെങ്കിലും പ്രശ്‌നമുണ്ടോ?
അതല്ല, പുതുതായി മേഞ്ഞ മേല്‍ക്കൂരകളുടെയും അവസ്ഥ ഇതുതന്നെയാണ്.
അതെങ്ങിനെ ശരിയാകും?
ചാഴികള്‍, തടിതുരപ്പന്‍ വണ്ടുകളേക്കാള്‍ വൃത്തികെട്ടവ.
തടിതുരപ്പന്‍ വണ്ടുകളോ?
അതെ. അവ തടികളില്‍ തുളകളുണ്ടാക്കുന്നു.
ചിതലുകളെയായിരിക്കും നിങ്ങള്‍ ഉദ്ദേശിച്ചത്. അല്ലേ?
അല്ലല്ല! അവ ഇത്രയും വലുതാണ്, കട്ടിയുള്ള പുറന്തോടുകളുമുണ്ട്..
- ഇനി വല്ല ഈര്‍ച്ചവാള്‍ വണ്ടുമാണോ? - ഈര്‍ച്ചവാള്‍ വണ്ടോ?
ആ ചുവന്ന നിറത്തില്‍ നീണ്ട സ്പര്‍ശിനികളുള്ളവ, അതല്ലേ?
അല്ലല്ല, ഇവയ്ക്ക് പിച്ചളയുടെ നിറമാണ്... ഒരു അരിമണിപോലിരിക്കും.
അങ്ങിനെയെങ്കില്‍ എനിക്ക് തോന്നുന്നത് അതൊരു തടിതുരപ്പന്‍ വണ്ടാവും, അല്ലേ?
നമ്മള്‍ ശ്രദ്ധിച്ചില്ലെങ്കില്‍ ഈ വണ്ണമുള്ള തടി പോലും പഞ്ഞിപോലായി നശിച്ചുപോകും.
- തടിതുരപ്പന്‍ വണ്ട് കാരണമോ? - അല്ലല്ല, ഈ മണല്‍ കാരണം.
- അതെങ്ങിനെ? - എനിക്ക് തോന്നുന്നത് അത് ഈര്‍പ്പത്തെ ആകര്‍ഷിക്കുമെന്നാണ്.
മണ്ടത്തരം.
- മണല്‍ സ്വാഭാവികമായിത്തന്നെ വരണ്ടതാണ്. - പക്ഷെ പലതിനെയും അഴുകാനിടയാകുന്നത് ഈ മണലാണ്.
കളി പറയല്ലേ! സാമാന്യബുദ്ധി വച്ചാലോചിക്കൂ!
മുഴുവനും മണലാണെന്നതാണ് ഒരു മരുഭൂമി അത്രയേറെ വരണ്ടിരിക്കുന്നതിനുള്ള കാരണം തന്നെ.
നിങ്ങളെവിടെയെങ്കിലും ഇര്‍പ്പമുള്ള ഒരു മരുഭൂമിയെപ്പറ്റി കേട്ടിട്ടുണ്ടോ?
ഒരു കപ്പ് ചായ കൂടി കിട്ടിയിരുന്നെങ്കില്‍... അത് ബുദ്ധിമുട്ടാകില്ലല്ലോ?
പക്ഷെ തീര്‍ച്ചയായും അഴുകും...
മരച്ചെരിപ്പിന്മേല്‍ കുറച്ച് മണല്‍ വിതറിയിട്ടാല്‍ രണ്ടാഴ്ചകൊണ്ട് അത് അഴുകിനശിക്കുമെന്നാണ് കേട്ടിട്ടുള്ളത്.
ഇതൊരു ഭയങ്കരതമാശ തന്നെ!
മരം പോലും അഴുകും, മണല്‍ അങ്ങിനെയാണ്.
ഒരിക്കല്‍ മൂടിപ്പോയ ഒരു വീടിന്റെ മച്ചിന്‍പുറത്ത് ഞങ്ങള്‍ കുറേ മണ്ണ് കണ്ടിരുന്നു;
വേണമെങ്കിലതില്‍ വെള്ളരി പടര്‍ത്താമായിരുന്നു.
വിട്ടുകള, അതെന്തെങ്കിലുമാകട്ടെ.
- കുറച്ചുകൂടി എടുക്കട്ടെ? - വേണ്ട, നന്ദി.
വളരെ സന്തോഷമായി, നല്ല രുചിയായിരുന്നു!
ഇത് ഭയങ്കരമാണല്ലോ!
നല്ല കാറ്റുള്ള സമയത്താണെങ്കില്‍...
...ഒറ്റ രാത്രികൊണ്ടുതന്നെ രണ്ടടിയിലധികം കനത്തില്‍ മണ്ണടിഞ്ഞുകൂടും.
കണ്ടില്ലേ? ഈ കോസടിയില്‍ പോലും നനവുണ്ട്.
ഇവിടെയുള്ള മറ്റുള്ളവരൊക്കെ എവിടെ?
- നിങ്ങളുടെ കുടുംബം? - ഞാനിവിടെ ഒറ്റയ്ക്കാണ് താമസിക്കുന്നത്.
കഴിഞ്ഞ വര്‍ഷം വന്ന ഒരു കാറ്റ് എന്റെ ഭര്‍ത്താവിനെയും മകളെയും വിഴുങ്ങി.
വിഴുങ്ങിയെന്നോ?
മണല്‍ ഒരു ജലപാതം പോലെ താഴേക്കിരമ്പിയെത്തി.
അപ്പോൾ കോഴിക്കൂട് സംരക്ഷിക്കാനായി അദ്ദേഹം പുറത്തിറങ്ങിയതായിരുന്നു...
അപ്പോള്‍ അതില്‍ മൂടിപ്പോയതാണോ?
അതൊരു ഭയാനകമായ കൊടുങ്കാറ്റായിരുന്നു.
അത് കഷ്ടമായിപ്പോയല്ലോ.
ശരിക്കും കഷ്ടമായിപ്പോയി.
അത് മണല്‍ കാരണമാണ്.
നിങ്ങളിവിടേക്ക് വല്ല ഗവേഷണത്തിനും വന്നതാണോ?
അതെ.
ഇപ്പോഴാണ് ഞാനോർത്തത്:
ഇതുപോലുള്ള ഏതെങ്കിലും പ്രാണികള്‍ ഈ പരിസരത്തെങ്ങാനുമുണ്ടോ?
കടുവ വണ്ട് എന്നാണതിന്റെ പേര്.
ഇതാ... ഈ കാണുന്നപോലെയുള്ളത്!
എനിക്ക് ഇതുപോലുള്ള മറ്റുള്ളവയെ കണ്ടെത്തണമെന്നുണ്ട്.
ഈ വര്‍ഗത്തില്‍ ഇതുപോലുള്ള ഒരുപാടെണ്ണമുണ്ട്.
എനിക്ക് പുതിയ ഒന്നിനെ കണ്ടെത്താനായാല്‍, ഇവയെക്കുറിച്ചുള്ള പുസ്തകത്തില്‍ എന്റെ പേരും വരും.
എനിക്ക് നന്നായി സാധിക്കുന്ന ഒരേയൊരു കാര്യവും ഇവയെ പിടിക്കുക എന്നതാണ്.
ഏയ്, നിന്റെ സഹായിക്കുള്ള പണിയായുധങ്ങളിതാ ഞങ്ങള്‍ കൊണ്ടുവന്നിട്ടുണ്ടേ!
- എന്തായാലും നിന്റെ കൂടെ ഇവിടെ ഒരാളെങ്കിലുമുണ്ടല്ലോ. - അതേതായാലും കൊള്ളാം!
പക്ഷെ, അയാളേതോ ഒരു സഹായിയുടെ കാര്യം പറഞ്ഞല്ലോ?
- അത് നിങ്ങളെ ഉദ്ദേശിച്ച് പറഞ്ഞതാണ്. - എന്നെയോ? അതെന്തിന്?
അതിനെക്കുറിച്ച് അധികം വേവലാതിപ്പെടേണ്ട.
എന്തോ ഒരു തെറ്റിദ്ധാരണ പിണഞ്ഞിട്ടുണ്ടോ?
- നിങ്ങള്‍ക്ക് വിളക്ക് ഇനിയും ആവശ്യമുണ്ടോ?
- നിങ്ങള്‍ക്ക് അത്യാവശ്യമൊന്നുമില്ലെങ്കില്‍ എനിക്കത് വേണമായിരുന്നു.
അത് കുഴപ്പമില്ല. എനിക്ക് ഈ പണി ശീലമായല്ലോ.
നാശം, ഇതാകെ മലിനമാണല്ലോ...
വേണ്ട, അത് വേണമെന്നില്ല...
- ഞാന്‍ സഹായിക്കണോ? - വേണ്ട, ആദ്യം ദിവസമേതായാലും വേണ്ട.
ആദ്യദിവസം? വീണ്ടുമെന്താണിങ്ങനെ പറയുന്നത്?
ഞാന്‍ ഈ രാത്രി തങ്ങാന്‍ മാത്രമായി ഇങ്ങോട്ട് വന്നതാണ്.
- നീ എല്ലാ രാത്രിയിലും ഇങ്ങിനെ മണല്‍ കോരിക്കൊണ്ടിരിക്കുകയാണോ? - അതെ.
ഈ സമയത്ത് മണലിന് ഈര്‍പ്പമുണ്ടാവും, അതുകൊണ്ട് പണി എളുപ്പമാണ്.
- കൂട തയ്യാറാണേ! - ശരി, താഴോട്ടിറക്കിക്കൊള്ളൂ!
ഇതാ പിടിച്ചോ!
ഞാന്‍ സഹായിക്കാം...
ശരി വലിച്ചോളൂ!
വലിച്ചോളൂ!
അവരുടെ ജോലിയും അത്ര എളുപ്പമൊന്നുമല്ലല്ലോ.
ഈ ഗ്രാമത്തിന് ശരിക്കും ഒരു പ്രത്യേകമായ പ്രാദേശിക പ്രസരിപ്പുള്ളതാണ്.
അതെന്താണ് പ്രത്യേക പ്രസരിപ്പ്?
ജനിച്ച നാടിനോടുള്ള വല്ലാത്ത സ്‌നേഹം.
അതു ശരി, കൊള്ളാം, തീര്‍ച്ചയായും നല്ലതുതന്നെ!
- നിങ്ങളെത്ര നേരം ഇങ്ങിനെ പണിയെടുക്കും? - നേരം വെളുക്കുന്നതുവരെ.
പുലരുന്നതുവരെയോ?
മണല്‍ ഏതായാലും നമ്മുടെ സൗകര്യത്തിന്‌ കാത്തിരിക്കില്ലല്ലോ.
വലിച്ചോളൂ!
ഇതെന്തൊരു നാശമാണ്!
നാശം!
കൊള്ളാമല്ലോ! ആ ഏണി കാണാനില്ലല്ലോ.
മാഡം...
ദയവായി ഒന്നെഴുന്നേല്‍ക്കാമോ?
ക്ഷമിക്കണം, ആ ഏണി ഒന്നെടുത്തുതരാമോ?
അതവിടെ കാണുന്നില്ല.
എനിക്ക് പോകണമായിരുന്നു.
മൂന്നുദിവസത്തെ അവധി മാത്രമേ എനിക്കുള്ളൂ. ഉഴപ്പിക്കളയാന്‍ തീരെ നേരമില്ല. അതുകൊണ്ടാണ്.
ഒരു നിമിഷം...
അതൊരു കയറേണിയായിരുന്നല്ലോ!
മുകളില്‍ നിന്ന് താഴേക്കിറക്കാന്‍ മാത്രം പറ്റുന്ന ഒന്ന്!
നാശം! അതൊരു കെണിയായിരുന്നു!
എന്നോട് ക്ഷമിക്കണം.
ക്ഷമിക്കാനോ? നീയെന്താണുദ്ദേശിക്കുന്നത്?
നീയെന്താണുദ്ദേശിച്ചതെന്നാണ് ചോദിച്ചത്, കേട്ടില്ലേ?
എന്നോട് ക്ഷമിക്കണം.
അങ്ങിനെ പറഞ്ഞാല്‍പ്പോരല്ലോ!
എനിക്കൊരു ജോലിയുണ്ട്! എനിക്ക് സമയം പാഴാക്കാനില്ല!
- പക്ഷെ നിങ്ങള്‍ക്ക് കൃത്യമായും മനസ്സിലായല്ലോ? - മനസ്സിലായിക്കാണില്ലേ?
മനസ്സിലായില്ലേന്നോ? ഇതില്‍ മനസ്സിലാക്കാനെന്താണുള്ളത്?
പക്ഷെ നിങ്ങള്‍ക്കറിയാം...
ഒരു സ്ത്രീയ്ക്ക് ഒറ്റയ്ക്ക് ഇങ്ങിനെയൊരു ജീവിതം തീര്‍ത്തും ദുഷ്‌കരമാണ്.
അതിന് ഞാനെനന്തുവേണം?
വടക്കന്‍ കാറ്റ് പെട്ടെന്നുതന്നെ എത്തും.
മണല്‍ക്കാറ്റും താമസിയാതെ ഉണ്ടാകും.
- നീയെന്നെ അടിമയെപ്പോലെ പിടിച്ചുവെച്ചിരിക്കുകയാണോ? - എനിക്ക് വളരെ വിഷമമുണ്ട്. എന്നോട് ക്ഷമിക്കണം.
ഇതെന്താ തമാശയാണോ? ഞാന്‍ വീടും കുടിയുമൊന്നുമില്ലാത്തൊരു തെണ്ടിയൊന്നുമല്ല!
എല്ലാവരും ബഹുമാനിക്കുന്ന ഒരധ്യാപകനാണ് ഞാന്‍! നഗരത്തില്‍ എന്റെ പേരും രജിസ്റ്റര്‍ ചെയ്തിട്ടുണ്ട്!
എന്നെ കാണാനില്ലെന്ന വിവരമറിയുമ്പോള്‍ നിന്റെ കാര്യം ആകെ കുഴപ്പത്തിലാകുമെന്നറിയാമോ?
നിയമവിരുദ്ധമായി ഒരാളെ പിടിച്ചുവെക്കുന്നത് ഗൗരവമേറിയ ഒരു കുറ്റമാണ്!
ഞാന്‍ ജോലി ചെയ്യാന്‍ താമസിച്ചാല്‍,
എന്റെ വീട് മണലിനടിയില്‍ പൂണ്ടുപോകും.
നന്നായി, അങ്ങിനെതന്നെയാവട്ടെ!
നീയെന്തിനാണ് എന്നെ ഇതിലേക്ക് വലിച്ചിഴച്ചത്?
- അല്ലെങ്കില്‍ തൊട്ടുത്ത വീട് അടുത്തതായി മൂടിപ്പോകും. - എല്ലാം മൂടിപ്പോകട്ടെ! അതിന് ഞാനെന്തുവേണം!
നിനക്കിതെന്തിന്റെ കേടാണ്?
നീയെന്തിനാണ് ഇവിടെത്തന്നെ അള്ളിപ്പിടിച്ചിരിക്കുന്നത്?
നിനക്ക് വട്ടാണ്!
നോക്കൂ...
ഒരു നശിച്ച കാര്യത്തിനും ഈ ഗ്രാമീണരോട് നീയിത്ര കടപ്പാടൊന്നും കാണിക്കേണ്ടതില്ല!
നിന്റെയീ ആത്മത്യാഗബോധം എനിക്ക് മനസ്സിലാകുന്നേയില്ല.
വേലിക്ക് മരങ്ങള്‍ വച്ചു പിടിപ്പിച്ചോ മറ്റോ, മണലിന്റെ പ്രശ്‌നം അവര്‍ ശാസ്ത്രീയമായി കൈകാര്യം ചെയ്യട്ടെ!
ഇതാണ് അതിനേക്കാള്‍ ചെലവ് കുറഞ്ഞ മാര്‍ഗമെന്ന് അവര്‍ കണക്കാക്കിയിട്ടുണ്ട്.
നാശം, നീ എന്തുവേണമെങ്കിലും പറഞ്ഞോളൂ. ഇതിന്റെ ചുമതലപ്പെട്ടായളെ ഒന്ന് വിളിക്കാമോ?
ഇതൊക്കെ വെറും വിവരക്കേടാണെന്നുള്ള കാര്യം ഞാന്‍ പറയാം അയാളോട്!
പെട്ടെന്ന് നോക്ക്
അയാളെ വിളിക്കാന്‍ എന്തെങ്കിലും ഒരു വഴിയുണ്ടാവില്ലേ?
ആ തകരപ്പാട്ടയില്‍ കൊട്ടി ശബ്ദമുണ്ടാക്കിയോ അങ്ങിനെയെങ്ങിനെയെങ്കിലും?
നീയെന്താണ് ഒന്നും മിണ്ടാത്തത്?
ഇതങ്ങിനെ അസാധ്യമായ ഒരു കാര്യമൊന്നുമല്ല!
മണലിന്റെ സ്വാഭാവികമായ ചരിവിലൂടെയാണ് ഞാന്‍ കയറാന്‍ പോകുന്നത്!
നായിന്റമോന്‍...
അതെന്താണൊരു ശബ്ദം?
ഒരു ചെറുമണികിലുക്കം...
ഡിങ്-ഡോങ്...
അതെന്താണൊരു ശബ്ദം?
ഒരു ചെകുത്താന്റെ ശബ്ദം...
ഡിങ്-ഡോങ്്...
അതെന്താണൊരു ശബ്ദം?
മിസ്റ്റര്‍, നിങ്ങളുണര്‍ന്നുവോ?
ഇപ്പോഴെങ്ങിനെയുണ്ട്?
അവസ്ഥ ഇനിയും മോശമാകുമെന്ന് തോന്നുന്നു.
ഞാന്‍ നിങ്ങളുടെ പിന്‍വശം തുടയ്ക്കട്ടെ.
- മതിയാക്ക്! എനിക്ക് വേദനിക്കുന്നു! - വേദനിക്കുന്നുണ്ടെന്നോ?
അതെ!
ഞാന്‍ ശരീരം മസാജ് ചെയ്തുതരട്ടെ?
നിങ്ങള്‍ തമാശ പറയുകയാണോ? അകത്ത് വല്ലതുമൊക്കെ ഒടിഞ്ഞുകിടക്കുകയായിരിക്കും.
എന്റെ കാര്യത്തില്‍ അത്രയേറെ താല്‍പര്യമാണെങ്കില്‍ ആദ്യം ഒരു ഡോക്ടറെ വിളിക്ക്!
എന്റെ അടിവസ്ത്രങ്ങള്‍ ഇനിയും ഉണങ്ങിയില്ലേ?
നിങ്ങള്‍ കിടക്കുമ്പോള്‍ ഒന്നും ധരിക്കരുത്! അതാണ് നല്ലത്.
എന്തുകൊണ്ട് പാടില്ല?
- മണലും വസ്ത്രവും തമ്മിലുരസി പോറലുകളുണ്ടാകും. - പോറലുകളോ?
മണല്‍ ഈര്‍പ്പം വലിച്ചെടുക്കും.
മിണ്ടിപ്പോകരുത്! അനങ്ങാതിരുന്നോണം!
നീ കുറച്ചുനേരമിത് സഹിച്ചേ പറ്റൂ.
ചതിക്കപ്പെട്ടു എന്ന് ഇനി നമുക്ക് രണ്ടുപേര്‍ക്കും പറയാമല്ലോ.
നീ വിതച്ചത് നീ തന്നെ കൊയ്യുന്നു.
ആണുങ്ങള്‍ വെറും നായകളല്ല.
നിങ്ങള്‍ക്കവരെ തോല്‍വാറില്‍ കുരുക്കിയിടാന്‍ സാധിക്കില്ല.
ഏയ്, എന്താണ് പ്രശ്‌നം?
പെട്ടെന്നാവട്ടെ! വേഗം നോക്ക്! ഞങ്ങള്‍ കാത്തിരിക്കുകയാണ്!
എന്നെ വലിച്ചു കയറ്റ്! ഞാനിതില്‍ നിന്നും പിടിവിടാന്‍ പോകുന്നില്ല!
അവളെ ഞാനകത്ത് കെട്ടിയിട്ടിരിക്കുകയാണ്! നിങ്ങള്‍ക്ക് അവളെ സഹായിക്കണമെന്നുണ്ടെങ്കില്‍ എന്നെ വലിച്ചു കയറ്റ്
ഇല്ല!
അവരിതുവരെ ജയിച്ചിട്ടില്ല!
പോരാട്ടം തുടങ്ങിയിട്ടേയുള്ളൂ.
അവരാണ് വലിയ കുഴപ്പത്തിലാകാന്‍ പോകുന്നത്!
പേടിക്കാനൊന്നും തന്നെയില്ല.
എന്തായാലും മേല്‍ക്കൈ എനിക്കുതന്നെയാണ്..
ഇത് ശരിക്കും നല്ല ഒരു അനുഭവമാണ്.
തിരിച്ച് നാട്ടിലെത്തുമ്പോള്‍ ഒരുപക്ഷെ ഞാനിതിനെക്കുറിച്ച് എഴുതും.
ഇത് ചാരായമാണല്ലോ.
കണ്ടറിഞ്ഞ് ചെയ്യുന്നവരാണല്ലോ, മുന്‍കൂറായി ആഘോഷിച്ചുരസിക്കാന്‍ ഇത് കൊണ്ടുത്തന്നല്ലോ.
പട്ടാള അട്ടിമറിയോ, എന്ത്?
ആളുകള്‍ക്ക് ഒരു നിമിഷം പോലും ഉള്ളതുപോലെ തുടരാനാവില്ല.
- സിഗരറ്റ് വേണോ? - വേണ്ട.
അത് വലിച്ചാല്‍ എന്റെ തൊണ്ട വരളും; ദാഹം തോന്നും.
- വെള്ളം വേണോ? - ഇപ്പൊ വേണ്ട.
ചോദിക്കാന്‍ മടിയൊന്നും കാണിക്കല്ലേ...
എനിക്ക് വ്യക്തിപരമായി നിങ്ങളോട് ഒരു പ്രശ്‌നവുമില്ല.
വേദനിച്ചോ?
നമ്മള്‍ വളരെ ശ്രദ്ധിക്കണം. ആഴ്ചയിലൊരിക്കല്‍ മാത്രമേ റേഷന്‍ ലഭിക്കൂ.
- റേഷനോ? - അതെ.
അതും ആണുങ്ങളുള്ള വീട്ടിലേക്ക് മാത്രം.
ഗ്രാമസഭയാണ് അവര്‍ക്കുവേണ്ടി പണം നല്‍കുന്നത്.
എന്തെങ്കിലുമൊന്ന് പറയൂ...
എനിക്ക് മുമ്പ് ഏതെങ്കിലും പുരുഷന്മാര്‍ക്ക് ഇങ്ങിനെ സംഭവിച്ചിട്ടുണ്ടോ?
ഇവിടെ ആളുകള്‍ വളരെ കുറവാണ്.
മറ്റാരെയൊക്കെ തട്ടിക്കൊണ്ടുവന്നിട്ടുണ്ട്?
ഞാന്‍ പറയാം...
കഴിഞ്ഞ ശിശിരത്തില്‍, ഒരു തപാല്‍കാര്‍ഡ് വില്‍പനക്കാരന്‍.
തപാല്‍കാര്‍ഡ് വില്‍ക്കുന്നയാളോ?
ടൂറിസ്റ്റ് പോസ്റ്റുകാര്‍ഡുകളുണ്ടാക്കുന്ന ഒരു കമ്പനിയുടെ വില്‍പനക്കാരന്‍.
മറ്റാരെങ്കിലും?
ഈ വര്‍ഷം... ഒരു വിദ്യാര്‍ത്ഥി
അയാളെന്തോ സര്‍വേ നടത്തുകയായിരുന്നു.
മൂന്ന് വീടുകള്‍ക്കപ്പുറത്താണ്. ഇപ്പോഴും അവിടെത്തന്നെ നില്‍ക്കുന്നു.
അവരവന്റെ ഏണിയും വവലിച്ചെടുത്തിട്ടുണ്ടാവും. അല്ലേ?
ചെറുപ്പക്കാര്‍ക്കൊന്നും ഗ്രാമത്തില്‍ തങ്ങാനിഷ്ടമേയല്ല.
നഗരത്തില്‍ അവര്‍ക്ക് മെച്ചപ്പെട്ട ശമ്പളം കിട്ടും.
അവിടെ സിനിമാശാലകളും ഹോട്ടലുകളും വര്‍ഷം മുഴുവനുമുണ്ടാകും. അങ്ങിനെയല്ലേ?
ഇതൊക്കെ വെറും കിറുക്കാണ്!
എന്തുപറ്റി? വേദനിക്കുന്നുണ്ടോ?
എന്റെ വലതുചെവിയുടെ പിറകില്‍ ദയവായി ഒന്നു ചൊറിഞ്ഞുതരാമോ?
ഇങ്ങിനെയാണോ?
ക്ഷമിക്കണം... എനിക്ക് കുറച്ച് വെള്ളം തരാമോ?
കുറച്ച് വെള്ളം, ദയവായി തരൂ... ഞാന്‍ യാചിക്കുകയാണ്!
ഇതു മാത്രമേ ബാക്കിയുള്ളൂ. അടുത്ത റേഷന്‍ എപ്പോഴാണ്?
മതി! അധികം കുടിക്കാനില്ല!
മിണ്ടിപ്പോകരുത്! നീ തന്നെയാണിതിന് കാരണം!
ഞാന്‍ കെട്ടഴിച്ചുതരണോ...?
പക്ഷെ അത് അനുകമ്പ കൊണ്ടൊന്നുമല്ല എന്ന് ഞാന്‍ വ്യക്തമായി പറഞ്ഞേക്കാം.
നിന്റെയീ ദൈന്യത മുറ്റിയ മുഖം കണ്ട് ഞാന്‍ മടുത്തു.
പക്ഷെ ഒരു വ്യവസ്ഥയുണ്ട്.
ഞാന്‍ പറയുന്നതു വരെ ഇനി മണല്‍ കോരരുത്...!
എനിക്ക് അങ്ങിനെ വാക്ക് തരാമോ?
ഉവ്വ്, ഞാന്‍ വാക്ക് തരുന്നു! ഞാനെന്തും തരാം!
ഞാന്‍ കഷ്ടപ്പെട്ടാല്‍, നീയും കഷ്ടപ്പെടേണ്ടി വരും.
നിങ്ങള്‍ ചെയ്യുന്നതിനെക്കുറിച്ച് ഗൗരവമായിട്ട് ഒന്നാലോചിച്ചുനോക്ക്.
നീയിതെവിടെപ്പോകുന്നു?
ഓടിക്കോ!
ഇതിന് നമുക്കൊന്നും ചെയ്യാന്‍ പറ്റില്ലേ?
കഴിഞ്ഞ രണ്ട് രാത്രികളിലും നമ്മള്‍ മണല്‍ നീക്കം ചെയ്യാതിരുന്നതിനാലാണ് അത് സംഭവിച്ചത്.
വെള്ളം! വെള്ളത്തെക്കുറിച്ചാണ് ഞാന്‍ പറഞ്ഞത്!
നിനക്ക് ദാഹിക്കുന്നൊന്നുമില്ലേ?
ഞാന്‍ നിന്നെ മാന്യമായി കെട്ടഴിച്ചുവിട്ടില്ലേ? നിനക്കൊന്ന് സഹകരിച്ചാലെന്താ?
അത്, പിന്നെ...
- നമ്മള്‍ വീണ്ടും ജോലി തുടരുകയാണെങ്കില്‍... - ഒന്നു മിണ്ടാതിരിക്കുന്നുണ്ടോ!
ഇങ്ങിനെയൊരു വൃത്തികെട്ട പരിപാടിക്ക് എന്നെ നിര്‍ബന്ധിക്കാന്‍ ആര്‍ക്കാണവകാശം?
ഓരോ ജോലിക്കും അതിനു പറ്റിയ ആളെത്തന്നെ ഉപയോഗിച്ചേ മതിയാകൂ.
ഞാനൊരധ്യാപകനാണ്... പാണ്ഡിത്യപരമായ ഒരു പ്രവര്‍ത്തനമാണത്.
എന്റെ കഴിവുകളെ മറ്റെന്തെങ്കിലും രീതിയില്‍ ഉപയോഗിച്ചുകൂടേ അവന്മാര്‍ക്ക്!
ഉദാഹരണത്തിന് നമുക്ക് വേണമെങ്കില്‍...
...ഈ മണല്‍ക്കാടിന്റെ പ്രലോഭനത്തെ ചൂഷണം ചെയ്യാനുള്ള എന്തെങ്കിലുമൊരു മാര്‍ഗത്തെക്കുറിച്ചാലോചിക്കാവുന്നതാണ്.
എന്തുതന്നെയായാലും എന്നെ ഇവിടെ എത്തിച്ചത് എനിക്ക് മണലിനോടുള്ള അഭിനിവേശം തന്നെയാണ്!
ഞാന്‍ കാര്യമായിത്തന്നെ പറഞ്ഞതാണ്.
ആ പോസ്റ്റ്കാര്‍ഡ് വില്‍പനക്കാരനെക്കുറിച്ചോര്‍ത്തു നോക്കൂ
അയാളും വന്നത് ആ ഉദ്ദേശത്തോടെ തന്നെ വന്നതായിരിക്കണം;.ഈ സ്ഥലത്തെക്കുറിച്ചറിയുക
എന്നിട്ട് ഈ സ്ഥലത്തെക്കുറിച്ച് പരസ്യപ്പെടുത്തി ഇതിനെ ഒരു ടൂറിസ്റ്റ് റിസോര്‍ട്ടാക്കി മാറ്റുക.
മണലിനെ നിങ്ങള്‍ക്കുവേണ്ടി ജോലി ചെയ്യുന്ന ഒന്നാക്കുക, അല്ലാതെ നിങ്ങള്‍ക്കെതിരായല്ല!
പക്ഷെ ഒരു റിസോര്‍ട്ടാകുമ്പോള്‍ അവിടെ ചൂടുവെള്ളത്തിന്റെ ഉറവ വേണ്ടിവരും...
ശരിയാണ്, അത് ഒരു ഐഡിയ മാത്രമാണ്...
ഈ മണലില്‍ നന്നായി വളരുന്ന ഏതെങ്കിലും വിളകളുണ്ടാവാം...
ശരിയാണ്, യുവജനസംഘം അങ്ങിനെ ചിലത് കൃഷി ചെയ്യുന്നുണ്ട്...
നിലക്കടല, ടുലിപ്‌സ് തുടങ്ങിയ ചില വിളകള്‍.
ടുലിപ് മൊട്ടുകള്‍ വളരെ വലുതായിരുന്നെന്നും അതുകൊണ്ടുതന്നെ...
...ടോക്യോയിലെ ഒരു കാര്‍ഷികമേളയില്‍ അവ പ്രദര്‍ശിപ്പിച്ചിരുന്നുവെന്നും അവര്‍ പറഞ്ഞിരുന്നു.
- അത് നിങ്ങള്‍ കണ്ടിരുന്നെങ്കില്‍... - ഒന്ന് നിര്‍ത്താമോ!
ഈ പണി ചെയ്യാന്‍ ഒരു കുരങ്ങിനെ പരിശീലിപ്പിച്ചാല്‍ പോലും മതിയാകും!
കുരങ്ങിനെയോ?
അത് ആരോഗ്യത്തിന് മോശമാണേ.
എന്റെ ശ്വാസത്തിന് തീപ്പിടിച്ച പോലുണ്ട്.
ഇതുകൊണ്ടൊന്നും ഒരു പ്രയോജനവുമില്ല.
മണലിന് വേണമെങ്കില്‍...,
... നഗരങ്ങളെയും വലിയ രാജ്യങ്ങളെപ്പോലും വിഴുങ്ങാന്‍ കഴിയും.
ഈ കാര്യം നിനക്കറിയാമോ?
അതായത്, സബ്രത എന്ന റോമന്‍ നഗരം,
ഒമര്‍ ഖയ്യാമിന്റെ റുബയ്യാത്തിലുള്ള ഒരു നഗരം, ഈ രണ്ടു നഗരങ്ങളും...
...പൂര്‍ണമായി മൂടിപ്പോയത് മില്ലിമീറ്ററിന്റെ എട്ടിലൊന്ന് വലിപ്പം മാത്രമുള്ള ഒരു പ്രത്യേക പൊടികൊണ്ടായിരുന്നു.
നിങ്ങള്‍ക്കതിനോട് എതിരിടാന്‍ പറ്റില്ല!
ആശയറ്റ ഒന്നാണത്!
നിങ്ങളിതെന്താണ് ചെയ്യുന്നത്?
വേണ്ട!
ഞാനൊരു ഏണിയുണ്ടാക്കാന്‍ പോവുകയാണ്!
അങ്ങിനെ ചെയ്യല്ലേ!
ഞാന്‍ മണ്ണ് തട്ടിക്കളഞ്ഞുതരണോ?
പക്ഷെ...
നഗരത്തിലെ പെണ്‍കുട്ടികളെല്ലാം എന്നെക്കാള്‍ ഭംഗിയുള്ളവരല്ലേ?
വിവരക്കേട്!
ആ തുണിയിങ്ങോട്ട് തരൂ...
നാശം!
എന്റെ രക്തം പോലും നശിച്ചുപോവുമല്ലോ!
എന്തൊരു നശിച്ച സൂത്രം!
ഇനി ഞാനെന്തു ചെയ്യണം?
എന്തെങ്കിലുമൊന്ന് ചെയ്യൂ!
എന്റെ രക്തമുണങ്ങിപ്പോകുന്നു!
ഞാന്‍ പറയട്ടേ...
നമ്മള്‍ വീണ്ടും ജോലി തുടങ്ങുകയാണെങ്കില്‍...
നന്നായി! ഞാന്‍ കീഴടങ്ങുന്നു!
നീ ജയിച്ചിരിക്കുന്നു!
മിസ്റ്റര്‍, ഇതെന്തു പറ്റി?
വെള്ളം വന്നിട്ടുണ്ട്! വെള്ളം വന്നു!
ഇനി ഞാനും...
നിങ്ങളുടെ ഇടതുകയ്യൊന്ന് താഴ്ത്തിപ്പിടിച്ചേ!
പകരം നിങ്ങളുടെ വലതുകൈ ഉപയോഗിക്കൂ, എങ്കിലത്ര പെട്ടെന്ന് ക്ഷീണം വരില്ല.
ഞാനധികനേരം ഉറങ്ങിയിട്ടില്ല.
വേണമെങ്കില്‍ വിശ്രമിച്ചോളൂ, നിങ്ങള്‍ക്കിത് ശീലമായിട്ടില്ലല്ലോ.
എന്റെ പേശികൾ സിമന്റുകൊണ്ടുണ്ടാക്കിയതാണെങ്കില്‍പ്പോലും...
എനിക്ക് ഇങ്ങിനെ തന്നെ തോന്നുമായിരുന്നു.
- ശീലമില്ലാത്ത കാര്യങ്ങള്‍ ചെയ്യുമ്പോള്‍ പെട്ടെന്ന് ക്ഷീണിക്കും. - എന്നെങ്കിലും എനിക്കിത് ശീലമാകുമോ ആവോ?
തീര്‍ച്ചയായും ആവും.
എനിക്ക് മനസ്സിലാവുന്നില്ല.
ഇതെല്ലാം തീര്‍ത്തും നിരര്‍ത്ഥകമാണെന്ന് നിനക്ക് തോന്നുന്നേയില്ലേ?
നീ ജിവിക്കാന്‍ വേണ്ടി മണൽ കോരുകയാണോ അതോ മണല്‍ കോരാന്‍ വേണ്ടി ജീവിക്കുകയാണോ?
ടോക്യോയിലേതുപോലെ സുഖകരമായിരിക്കില്ല ഇത് എന്ന് എനിക്കറിയാം.
അതിന് ഞാന്‍ ടോക്യോയെക്കുറിച്ച് ഒന്നും പറഞ്ഞില്ലല്ലോ!
ഇങ്ങനെ കെണിയിലകപ്പെട്ടതുപോലെ ജീവിക്കുന്നത് സഹിക്കാന്‍ നിനക്കെങ്ങനെ സാധിക്കുന്നു?
ഇതെന്റെ വീടാണ്.
എങ്കില്‍ നിന്റെ അവകാശങ്ങള്‍ ചോദിച്ചുവാങ്ങൂ.
എന്റെ കാര്യമോ, ഞാനിവിടെ നിന്ന് പുറത്ത് കടക്കാനുള്ള അവസരം കാത്തിരിക്കുകയാണ്.
പുറത്തുകടക്കാനോ?
തീര്‍ച്ചയായും.
ഒരാഴ്ച ജോലിക്കു പോയില്ലെങ്കില്‍, അവരെന്നെ തേടിവന്നുകൊള്ളും.
എന്റെ മുറിയിൽ തുറന്നുവച്ചിരിക്കുന്ന പുസ്തകം അവര്‍ കാണും...
എന്റെ കോട്ടിന്റെ പോക്കറ്റിലുള്ള കുറിപ്പുകളും അവര്‍ കാണും...
അവര്‍ തീര്‍ച്ചയായും സംശയിക്കും.
പക്ഷെ, ഇങ്ങനെ മിണ്ടാതിരുന്നാല്‍ നീ എല്ലാക്കാലവും ഇങ്ങനെ തന്നെ കഴിയേണ്ടിവരും.
പക്ഷെ അവര്‍ രണ്ടുപേരും ഉറങ്ങുന്നത് ഇവിടെയാണ്.
ആര്?
അവര്‍... എന്റെ ഭര്‍ത്താവും മകളും...
അതായത് നീയുദ്ദേശിച്ചത്...?
...അവരെ കുഴിച്ചെടുത്താല്‍ നീ ഇവിടം വിടുമെന്നാണോ? അങ്ങിനെയെങ്കില്‍ അതിന് ഞാന്‍ നിന്നെ സഹായിക്കാം!
അവരെക്കൊണ്ട് ഏണി താഴ്ത്തിക്കാന്‍ എന്തു ചെയ്യണമെന്ന് നിനക്കറിയാമല്ലോ.
ഇതിനു പുറത്ത് എനിക്കൊന്നും ചെയ്യാനില്ല.
നിനക്ക് വെറുതേ കറങ്ങി നടക്കാമല്ലോ!
വെറുതേ കറങ്ങി നടക്കാനോ?
തീര്‍ച്ചയായും! സ്വതന്ത്രമായി നടക്കുന്നതും വളരെ രസകരമാണ്.
ഒരു ലക്ഷ്യവുമില്ലാതെ വെറുതേ അലയുന്നത് നമ്മളെ മടുപ്പിക്കില്ലേ?
ഞാന്‍ തമാശ പറഞ്ഞതല്ല!
ദിവസം മുഴുവന്‍ ചങ്ങലയ്ക്കിട്ടാല്‍ പട്ടികള്‍ക്കു പോലും ഭ്രാന്തുപിടിക്കുമല്ലോ!
നമ്മളെല്ലാം മനുഷ്യജീവികളാണ്!
നിങ്ങള്‍ക്കറിയാമോ, മണല്‍ വേണ്ടായിരുന്നുവെങ്കില്‍ ആരും എന്നെക്കുറിച്ച് ആലോചിക്കുമായിരുന്നില്ല.
എന്താ, അത് ശരിയല്ലേ?
നിങ്ങള്‍ പോലും...
- നോക്കൂ, ഇത് കണ്ടോ... - അങ്ങിനെ ചെയ്യല്ലേ?
എന്നെ ഇവിടെ എത്തിച്ചതിന് പിറകിലെ പ്രധാനകാരണം ഇതാണ്!
ഇതാണ് നേരത്തേ ഞാന്‍ നിന്നോട് പറഞ്ഞിരുന്ന കടുവാ വണ്ട്.
കത്രികയുണ്ടോ കയ്യില്‍?
കത്രികയോ?
മീശരോമങ്ങളൊന്ന് വെട്ടിയൊതുക്കാനാണ്.
ഉണ്ടെന്നാണെനിക്ക് തോന്നുന്നത്. നോക്കട്ടെ...
- വലിയ മൂര്‍ച്ചയൊന്നും കാണില്ല... - നന്നായി തുരുമ്പെടുത്തിട്ടുമുണ്ട്!
ഈ മണല്‍ കാരണമാണെന്നേ.
- ഇതത്ര നല്ലതൊന്നുമല്ല. - അല്ലേ?
നേരെ അടയുന്നുപോലുമില്ല.
ഇനി റേഷന്‍ കൊണ്ടുത്തരുമ്പോള്‍ അവരോട് ഒരു ബ്ലേഡ് കൂടി കൊണ്ടുത്തരാന്‍ പറയാം.
കണ്ടോ? ഈ മണല്‍ എന്റെ രോമങ്ങളെ മുഴുവന്‍ മുരുമുരുപ്പുള്ളതാക്കി.
മണല്‍ എല്ലാറ്റിനെയും നശിപ്പിക്കുന്നു, ശരിയല്ലേ?
- ഏയ്, വേഗം നോക്ക്! - ശരി! ശരിയായി!
നിന്റെ 'ഭര്‍ത്താവ്' എവിടെ?
വയറുവേദനയാണ്. ജലദോഷവും പിടിച്ചിട്ടുണ്ട്.
നീ അവന് ഒരുപാട് സ്‌നേഹം കൊടുത്തിട്ടുണ്ടാവും. അല്ലേ?
ശരിയായില്ലേ!
- കുളിക്കുന്നുണ്ടോ? ഞാന്‍ സഹായിക്കണോ? - ഇല്ല, ഇന്നിനി കുളിക്കുന്നില്ല. നല്ല ക്ഷീണം.
- എന്നാൽ എനിക്കൊന്ന് കുളിച്ചാല്‍ കൊള്ളാമെന്നുണ്ട്. - വേണ്ട, നിങ്ങള്‍ക്ക് സുഖമില്ലല്ലോ.
എന്നെയൊട്ടാകെ വിയര്‍ത്തൊട്ടുന്നുണ്ട്..
രാത്രിയില്‍ നല്ല വിയര്‍പ്പാണ്, ഉറങ്ങാനേ പറ്റുന്നില്ല.
എനിക്കതൊന്ന് ചൂടാക്കണമെന്നുണ്ട്...
- അതിനെന്താ, ഞാനും സഹായിക്കാമല്ലോ. - അതു വേണ്ട, ഞാന്‍ ചെയ്‌തോളാം.
- നിങ്ങളെന്താണ് ആലോചിക്കുന്നത്? - ഓ, ഒന്നുമില്ല.
ഞാന്‍ നിന്റെയൊരു ഫോട്ടോ എടുക്കട്ടെ, അങ്ങോട്ട് മാറിനില്‍ക്കൂ.
വേണ്ട, എനിക്കതിഷ്ടമല്ല...
വരൂ...
ഒന്നു ചിരിച്ചേ.
- നിങ്ങള്‍ക്ക് മടങ്ങിപ്പോകണമെന്നുണ്ട്, അല്ലേ? - അതെന്തേ അങ്ങിനെ ചോദിച്ചത്?
- ഒരു റേഡിയൊ നിങ്ങളുടെ മനസ്സിലുള്ള മറ്റ് കാര്യങ്ങളെ അകറ്റിയേനെ. - റേഡിയോയൊ?
- എന്നാല്‍ നിങ്ങള്‍ക്ക് ലോകകാര്യങ്ങളെല്ലാമറിയാമല്ലോ. - അതിലൊക്കെ എന്ത് കാര്യം!
ടോക്യൊയില്‍ എന്താണ് സംഭവിച്ചുകൊണ്ടിരിക്കുന്നതെന്ന് നിങ്ങള്‍ക്കറിയാന്‍ പറ്റുമല്ലോ.
അതില്‍ നിന്നെല്ലാം ഒഴിവാകാനാണ് ഞാന്‍ ഈ പ്രാണികളെ ശേഖരിക്കാന്‍ തുടങ്ങിയതുതന്നെ.
നില കിട്ടാത്ത ആ ജീവിതവുമായി തട്ടിച്ചുനോക്കുമ്പോള്‍,
എന്റെ പേര് ഒരു പുസ്തകത്തില്‍ അച്ചടിച്ച് വരിക എന്നതാണ് കൈയെത്തിപ്പിടിക്കാവുന്ന ഒരു കാര്യം.
പക്ഷെ ഒരു റേഡിയൊ നല്ല മാറ്റമുണ്ടാക്കിയേക്കും.
ശരിയായിരിക്കും.
നമുക്കാ ചാരായം കുടിച്ചുതീര്‍ത്താലോ?
- നിങ്ങളുടെ അസുഖം മാറിയില്ലല്ലോ. - അത് കഴിച്ചാല്‍ നന്നായി ഉറങ്ങാം.
അതില്ലാതെ തന്നെ എനിക്ക് ഉറക്കം കുറവൊന്നുമില്ല.
അതെന്തെങ്കിലുമാവട്ടെ, കുറച്ച് കഴിക്കാമെന്നേ!
എനിക്കത് വേണ്ട...
വരൂന്നേ... എനിക്കെന്തോ ഇന്ന് ഒരു ആഘോഷമൂഡാണ്.
- ഇതാ വെള്ളം തിളച്ചുകൊണ്ടിരിക്കുന്നു. - വരൂന്നേ.
നിങ്ങള്‍ക്കിന്നിതെന്തു പറ്റി?
അങ്ങനെതന്നെ വലിച്ചുകുടിച്ചേ...
അവസാനം ഒന്ന് കുളിക്കാന്‍ സാധിച്ചപ്പോള്‍ എന്തൊരു സുഖം!
നിങ്ങളൊരു വല്ലാത്ത മനുഷ്യന്‍ തന്നെ... ക്ഷീണിച്ചവശയായ എന്നെ ഇങ്ങനെ ജോലി ചെയ്യിക്കുന്നുണ്ടല്ലോ.
സഹായിക്കണേ!
ആരെങ്കിലുമൊന്ന് സഹായിക്കണേ!
സഹായിക്കണേ!
ഇതാ, ഇതില്‍ പിടിച്ചോളൂ!
ദയവായി ഈ കയറുകൊണ്ട് എന്നെ വലിച്ച് പുറത്തെടുക്കൂ.
എടാ വിഡ്ഢീ, ഏതെങ്കിലുമൊരു വേര് പറിച്ചെടുക്കുന്നതുപോലെ നിന്നെ വലിച്ചെടുക്കാന്‍ പറ്റില്ല.
ഞങ്ങള്‍ നിന്നെ കുഴിച്ചെടുക്കാം. പലകയില്‍ മുറുകെപ്പിടിച്ചോളൂ!
ഞങ്ങള്‍ കൃത്യസമയത്തെത്തിയത് നന്നായി.
ഈ പരിസരത്ത് ധാരാളം മണല്‍ച്ചുഴികളുണ്ട്.
പട്ടികള്‍ പോലും ഇങ്ങോട്ടൊന്നും വരാറില്ല.
ഇതിനുമുമ്പും എത്ര ആളുകള്‍ ഇതില്‍ വീണുപോയിട്ടുണ്ടെന്നോ?
ഇതുവഴി കടന്നുപോകുന്ന എല്ലാവര്‍ക്കുമൊന്നും ഇത്തരം ചുഴികൾ ഇവിടെയുള്ള കാര്യം അറിയില്ല.
കുഴിച്ചുനോക്കുകയാണെങ്കില്‍, വിലപ്പെട്ട പലതും കിട്ടുമായിരിക്കും.
രണ്ട് മൂന്ന് ക്യാമറകള്‍ എന്തായാലും കിട്ടും.
മിണ്ടാതിരിക്ക്!
എന്നോട് ക്ഷമിക്കണം.
കുറച്ച് ചായ ഉണ്ടാക്കണോ?
- ഇപ്പോള്‍ സമയമെന്തായി? - എനിക്കറിയില്ല.
ഒരു 8.30 ആയിക്കാണും.
ഞാന്‍ പരാജയപ്പെട്ടിരിക്കുന്നു...
പരിപൂര്‍ണമായ പരാജയം.
നിങ്ങള്‍ക്ക്...
ഭാര്യയുണ്ടോ...
ടോക്യോവില്‍...?
അത് നിന്നെ ബാധിക്കുന്ന കാര്യമല്ല.
ഉവ്വ്. അത് ശരിയാണ്.
പക്ഷെ, അത് വളരെ മോശമായിപ്പോയി.
ഞാൻ വിജയിച്ചിരുന്നുവെങ്കില്‍,
ഞാന്‍ നിനക്ക് ഒരു റേഡിയൊ അയച്ചുതരുമായിരുന്നു.
- റേഡിയോയൊ? - നിനക്കത് വേണമെന്നുണ്ട്, ഇല്ലേ?
അതങ്ങിനെയാണെങ്കിലും, നിങ്ങളത് മേടിച്ച് തരേണ്ട കാര്യമൊന്നുമില്ല.
എന്തെങ്കിലും ചെറിയ ജോലി ഇവിടെ നിന്ന് തന്നെ ചെയ്ത് എനിക്കത് വാങ്ങാവുന്നതേയുള്ളൂ.
ഞാന്‍ പരാജയപ്പെട്ടിരിക്കുന്നു...
ഞാന്‍ തുടച്ചുതരണോ?
എനിക്ക് ഭൂമിശാസ്ത്രം അറിയില്ലായിരുന്നു, അതുകൊണ്ട് പറ്റിയതാണ്....
ഒടുവില്‍ എന്തായാലും അവര്‍ എന്നെ തേടിവരും...
എന്റെ സുഹൃത്തുക്കള്‍, സംഘടന,
സ്‌കൂള്‍ ബോഡ്, പിറ്റിഎ...
എന്നെ ഇവിടെക്കിടന്ന് മരിക്കാന്‍ അവര്‍ അനുവദിക്കില്ല.
വരൂ. ഞാന്‍ ശരീരം കഴുകിത്തുടച്ചുതരാം!
അതെന്താണ്?
- എന്റെ അവസാന പ്രതീക്ഷ. - അവസാനപ്രതീക്ഷയോ?
കാക്കയെ പിടിക്കാനുള്ള ഒരു കെണി.
ഇരയെ ഈ പാത്രത്തിനുമുകളില്‍ വെക്കും.
കാക്ക ഇതിനെ പിടിക്കാന്‍ വന്നാല്‍, അത് നേരെ മണലിലേക്ക് വീഴും.
കാക്കകള്‍ നല്ല ബുദ്ധിയുള്ളവരാണ്.
വിശപ്പ് അവരെ ബുദ്ധിശൂന്യരാക്കും.
നിങ്ങളെന്തിനാണ് ഇതിനെ അവസാനപ്രതീക്ഷ എന്നു പറയുന്നത്?
അതങ്ങിനെയായതുകൊണ്ടുതന്നെ.
സഹായിക്കണമെന്നാവശ്യപ്പെട്ട് അതിന്റെ കാലില്‍ ഞാനൊരു സന്ദേശം എഴുതിക്കെട്ടിവെക്കും.
അതിന് അവര്‍ വരില്ലല്ലോ, നിങ്ങള്‍ക്കതറിയാം. ഇപ്പോള്‍ മൂന്ന് മാസമായിക്കാണും.
ആര്?
നിങ്ങളെ ഇവിടെ നിന്ന് രക്ഷിക്കുമെന്ന് പറഞ്ഞവര്‍.
നിങ്ങള്‍ ഒളിച്ചോടിയതാണെന്ന് അവര്‍ കരുതിക്കാണും...
ഒളിച്ചോടിയെന്നോ?
അതെ, ചെയ്യുന്ന ജോലി നിങ്ങള്‍ക്ക് ശരിക്കും മടുത്തതുകൊണ്ട്.
അതിന് ഒരു സാധ്യതയുമില്ല.
എന്റെ ബാങ്ക് പാസ് പുസ്തകം റൂമിലിരിപ്പുണ്ട്.
മേശപ്പുറത്ത് എന്റെയൊരു പുസ്തകം തുറന്നിരിപ്പുമുണ്ട്.
ആ മുറി കാണുമ്പോള്‍ത്തന്നെ എനിക്ക് സഹായം ആവശ്യമുണ്ടെന്ന് പ്രായോഗികമായി തോന്നേണ്ടതാണ്.
അതിനവിടെയെന്താണുള്ളത്?
നീയെന്താ ഉദ്ദേശിച്ചത്?
ടോക്കിയോയില്‍...
ഞാന്‍ പിന്നെയെന്തിനാണ് അത് കാണമെന്ന് പറയുന്നതെന്നാണ് നീ കരുതുന്നത്?
ഇത് വലിയ കഷ്ടമായല്ലോ.
ഏയ്, നിങ്ങളുടെ റേഷന്‍, ഇതാ പിടിച്ചോ!
ഒന്നു നിന്നേ! ഞാന്‍ പറയുന്നതൊന്ന് കേള്‍ക്കൂ!
വല്ലപ്പോഴുമൊരിക്കല്‍ എന്നെയൊന്ന് പുറത്തേക്ക് വിട്ടുകൂടെ?
ദിവസവും ഒരരമണിക്കൂര്‍! കടലുകാണാന്‍ എന്നെ വിട്ടുകൂടെ?
രക്ഷപ്പെടാനൊന്നും ശ്രമിക്കില്ലെന്ന് ഞാനുറപ്പ് തരുന്നു!
ഒരിരുപത് മിനുട്ടെങ്കിലും! അല്ലെങ്കില്‍ വേണ്ട, ഒരു പത്തുമിനിറ്റ്!
കഴിഞ്ഞ മൂന്ന് മാസങ്ങളായി ഞാനൊരു പ്രശ്‌നവുമുണ്ടാക്കിയില്ലല്ലോ! ദയവായി അനുവദിക്കൂ, എനിക്കിവിടെ ഭ്രാന്ത് പിടിക്കുന്നു!
ഇക്കാര്യം ഗ്രാമസഭയില്‍ ചര്‍ച്ച ചെയ്യും, എന്നിട്ട് തീരുമാനം നിങ്ങളെ അറിയിക്കും.!
ഒന്നു ശ്രമിക്കണേ! വേണമെങ്കില്‍ എനിക്ക് കാവലേര്‍പ്പെടുത്തിക്കോളൂ!
നീ വളരെയേറെ കഠിനമായി അധ്വാനിക്കുന്നുണ്ട്.
ഇരുപതെണ്ണം കൂടിയായാല്‍ 1000 യെന്‍ എനിക്ക് കിട്ടും.
''നിങ്ങളൊരു മികച്ച കളിക്കാരനായതുകൊണ്ട്‌,
എത്ര വിഷമകരമായ അവസ്ഥയിലാണെങ്കിലും ഞാന്‍ പുഞ്ചിരിച്ചുകൊണ്ടേയിരിക്കും.''
ഞാനൊരു വിഡ്ഢിയാകാനൊരുക്കമല്ല!
ഒരു പട്ടിയെപ്പെലെ ചത്തുമണ്ണടിയാന്‍ ഞാനൊരുക്കമല്ല!
എന്തു കുന്തത്തിനാണിനി റേഡിയോ? ഇപ്പോള്‍ത്തന്നെ വളരെയേറെ വൈകിയിരിക്കുന്നു.
അവര്‍ നിന്നെ പരിഗണിക്കുന്നേയില്ല?
അതെനിക്ക് നന്നായറിയാം.
അളുകള്‍ക്ക് താന്താങ്ങളെത്തന്നെയേ പരിഗണനയുള്ളൂ.
നമ്മളെത്തന്നെ നോക്കൂ, നിഷ്‌കരുണം ചൂഷണം ചെയ്യപ്പെട്ടിട്ടും സന്തോഷത്തോടെ വാലാട്ടിക്കൊണ്ടിരിക്കുന്നു.
നീ അത് തിരിച്ചറിയുമ്പേഴേയ്ക്കും അവര്‍ നമ്മെ ഇവിടെ ഉപേക്ഷിക്കും.
ഒരിക്കലുമില്ല! ഈ മണല്‍ ഇവിടെത്തന്നെയുണ്ടാകുമല്ലോ!
മണലോ? അതിലെന്തു കുന്തമാണുള്ളത്?
എല്ലാ പ്രശ്‌നങ്ങളുടെയും കാരണമതാണ്.
- അത് വില്‍ക്കാമല്ലോ. - എവിടെ?
നഗരത്തിലെ ഫാക്റ്ററികളില്‍.
നീയെന്താ തമാശ പറയുകയാണോ? ഇത്രയും ഉപ്പുരസമുള്ള മണല്‍ ഉപയോഗിക്കുന്നത് നിയമവിരുദ്ധമാണ്!
പക്ഷെ രഹസ്യമായി... പകുതി വിലയ്ക്ക്.
ഒരു അണക്കെട്ടോ കെട്ടിടമോ തകരുമ്പോഴറിയാം, അതെന്തുമാത്രം നഷ്ടമായിരുന്നുവെന്ന്.
അതൊക്കെ മറ്റുള്ളവരുടെ കാര്യം.
ശരിയാണ്. അതൊക്കെ മറ്റുള്ളവരുടെ കാര്യമാണ്.
പക്ഷെ ഈ അഴിമതിയ്ക്കിടയിലൂടെ ഏതോ ഒരാള്‍ ധനികനാവുന്നുണ്ട്.
അത്തരക്കാരെ നമ്മളെന്തിന് സഹായിക്കണം?
വാങ്ങുന്നതും വില്‍ക്കുന്നതും യൂനിയനാണല്ലോ.
അവർ നമ്മളെ വളരെ നന്നായി നോക്കുന്നുണ്ട്.
ഞാന്‍ മണല്‍ അരിച്ച് നീക്കം ചെയ്യാം.
ഇവിടെ ജീവിക്കുന്നത് വെള്ളത്തില്‍ വീടുണ്ടാക്കുന്നതിന് തുല്യമാണ്.
വെള്ളത്തില്‍ ഒരു ബോട്ടാണ് എന്തായാലും നല്ലത്.
എന്തൊരുറച്ച ചിന്തയാണിത്!
ഒന്നുകില്‍ അതൊരു വീടായിരിക്കണം അല്ലെങ്കില്‍ ഒന്നുമല്ലായിരിക്കണം!
പക്ഷെ നിങ്ങള്‍ക്കും വീട്ടില്‍ പോകണമെന്ന് തോന്നുന്നില്ലേ?
അത് വേറൊരു തരത്തിലാണ്.
വെറുമൊരു മിഥ്യയാണെങ്കില്‍പ്പോലും...,
...നാളെ കാര്യങ്ങളെല്ലാം മാറിമറിയുമെന്ന
ഒരു പ്രതീക്ഷ നല്‍കാന്‍ അത് സഹായിക്കുന്നുണ്ട്.
ഓരോ പ്രഭാതത്തിലും എനിക്ക് ഭയങ്കര പേടിയാണ്.
ഓരോ രാത്രിയിലും, ഉറങ്ങാന്‍ പോകുമ്പോഴും അങ്ങിനെ തന്നെ.
ഞാന്‍ വീണ്ടും തനിച്ച് തന്നെ ഉണരേണ്ടിവരുമോ എന്ന ഭയം.
അതെന്നെ വല്ലാതെ പേടിപ്പിക്കുന്നുണ്ട്...
അതെല്ലാമെടുത്ത് ഇവിടെയിട്!
ഏയ്, നല്ല അധ്വാനമാണല്ലേ?
ഇയാള്‍ക്കിപ്പോളിവിടെ എന്താണ് കാര്യം? ബാസ്‌കറ്റിറക്കാനുള്ള നേരമായിട്ടില്ലല്ലോ.
നീ കടല്‍ കാണണമെന്ന് പറഞ്ഞിരുന്നില്ലേ?
ഉവ്വ്. പറഞ്ഞിരുന്നു! എന്നെ അനുവദിക്കുമോ?
ഞങ്ങളത് പരിഗണിക്കുന്നുണ്ട്.
ദയവായി അനുവദിക്കണേ. ഞാനിപ്പോള്‍ തന്നെ ഒരു പാഠം പഠിച്ചില്ലേ?
ദിവസവും ഒരു മണിക്കൂര്‍?
ശരി, അങ്ങിനെയാണെങ്കില്‍ ഞങ്ങളെ അത് കാണിച്ചുതരൂ,
നിങ്ങള്‍ രണ്ടുപേരും പുറത്തേക്ക് വന്നേ; എല്ലാവര്‍ക്കും കാണാന്‍ പറ്റുന്ന തരത്തില്‍.
- നിങ്ങളെന്താ ഉദ്ദേശിക്കുന്നത്? - നിനക്കറിയാമല്ലോ, അതുതന്നെ.
നിനക്കറിയാം, നിന്റെയാ കിഴവിയോടൊപ്പം വാ.
ദാ ഇതുപോലെ, വാടാ!
ഞങ്ങളിക്കാര്യം വിശദമായി ചര്‍ച്ച ചെയ്തു.
എല്ലാവര്‍ക്കും സമ്മതമാണ്. അതിന് നീയിതാണ് ചെയ്യേണ്ടത്!
ഏയ്, എന്താണിത്ര താമസം!
നാണമാണോ? വേഗം നോക്ക്!
നമ്മളെന്താണ് ചെയ്യേണ്ടത്?
ഓരോരോ വിഡ്ഢിത്തങ്ങള്‍.
പക്ഷെ ഇതെന്റെ ഒരേയൊരു അവസരമാണ്...
അവരെ അങ്ങ് അവഗണിച്ചേക്ക്!
നോക്കൂ, നമ്മളിതത്ര കാര്യമായൊന്നും എടുക്കേണ്ടതില്ല.
എന്തില്ലെന്ന്? നമ്മള്‍ പ്രകൃതിവിരുദ്ധരൊന്നുമല്ലല്ലോ!
- ആര്‍ക്കെന്തു ചേതം? നമ്മളേതായാലും മൃഗങ്ങളെപ്പോലെയാണ് ജീവിക്കുന്നത്! - വേണ്ട!
ഒന്ന് ശ്രമിക്കൂ! വെറുതേ അഭിനയിച്ചാല്‍ മതി!
വൃത്തികെട്ടവനേ!
വൃത്തികെട്ടവന്‍! വൃത്തികെട്ടവന്‍! വൃത്തികെട്ടവന്‍!
ഇതെങ്ങിനെ സംഭവിച്ചു?
വിചിത്രമായിരിക്കുന്നല്ലോ...
കഴിഞ്ഞ മൂന്നാഴ്ചയായി ഒരു തുള്ളി പോലും മഴ പെയ്തിട്ടില്ല.
കേശികത്വം മൂലമായിരിക്കണം.
അതു തന്നെ!
ഇതിന്റെ സാങ്കേതികത മെച്ചപ്പെടുത്താനെനിക്ക് സാധിച്ചാല്‍, ഇനിയൊരിക്കലും ഞങ്ങള്‍ക്ക് വെള്ളത്തിന് ബുദ്ധിമുട്ടേണ്ടിവരില്ല.
ഉപരിതലത്തിലെ ബാഷ്പീകരണം മണലിനടിയിലെ ഈര്‍പ്പത്തെ മുകളിലേക്ക് വലിക്കുന്നു.
മണല്‍പ്പരപ്പ് മുഴുവനായും ഒരു പമ്പ് പോലെ പ്രവര്‍ത്തിക്കുന്നു.
ഇത് വെള്ളം വലിച്ചെടുക്കുന്ന ഒരു പമ്പിന് മുകളിലായി നമ്മൾ ഇരിക്കുന്നതുപോലെയാണ്.
ഇതിലും മികച്ച ഒരു ജലശേഖരണി നിര്‍മിക്കാന്‍ എനിക്ക് കഴിയേണ്ടതാണ്.
ഇത് ഭയങ്കരം തന്നെ. ഒന്ന് ശ്വാസമെടുക്കാന്‍ പോലും എനിക്ക് പറ്റുന്നില്ലല്ലോ
ഡിസംബര്‍ മാസമിങ്ങെത്താറായി.
ശരി, എന്നാലിത് നോക്കാം...
വീണ്ടും അതെടുത്തോ?
തണുപ്പുകാലത്ത് ഭക്ഷണം അധികം കിട്ടില്ല. അതുകൊണ്ടുതന്നെ കാക്ക പെട്ടെന്ന് ഇരയെ കൊത്താന്‍ വരാനിടയുണ്ട്.
ഈ ആണുങ്ങളുടെ ഒരു കാര്യം...
കെണിയൊരുക്കുന്ന ഒരാളായിമാറാന്‍ എനിക്കും ചിലപ്പോഴൊക്കെ തോന്നാറുണ്ട്.
ആ റേഡിയൊ ഒന്ന് കിട്ടിയിരുന്നെങ്കില്‍...
കാലാവസ്ഥാ പ്രവചനമെങ്കിലും കേള്‍ക്കാമായിരുന്നു.
എനിക്ക് പേടിയാണ്.
വെള്ളം ചൂടാകുമ്പോഴേക്ക് ഞാന്‍ ഇത് കുഴിച്ചിട്ടിട്ടുവരാം.
ഇതാ വീണ്ടും ആ ദിവസമെത്തി...
സഹായിക്കണേ!
ആരെങ്കിലുമൊന്ന് സഹായിക്കണേ!
വയ്യ... വയ്യ.
- എന്താ പ്രശ്‌നം? - ഇവള്‍ക്ക് വേദനയാണ്.
ഒരു കുഞ്ഞ് വരാന്‍ പോകുന്നു.
ഒരു കുഞ്ഞോ?
- എത്ര നാളായി? - ഒക്ടോബര്‍ തൊട്ട്.
- ഇവിടെ വേദനയുണ്ടോ? - ഉണ്ട്.
- മനംപിരട്ടലോ? - ഉണ്ട്.
ഇവിടെയോ?
ഗര്‍ഭപാത്രത്തിന് പുറത്തായിരിക്കണം ഗര്‍ഭം ധരിച്ചിരിക്കുന്നത്.
നിങ്ങള്‍ക്കിതൊക്കെ എങ്ങനെയറിയാം?
മൃഗഡോക്ടര്‍ക്കുവേണ്ടി കുതിരലാടം അടിച്ചിരുന്നത് അയാളായിരുന്നു.
അതെന്തെങ്കിലുമാകട്ടെ, എത്രയും പെട്ടെന്ന് ഒരു ഡോക്ടറെ വിളിക്ക്!
അയാള്‍ക്കിവിടെ കൃത്യസമയത്ത് എത്താന്‍ കഴിയില്ല.
ഇപ്പോള്‍ ഡോക്ടര്‍മാരെല്ലാം...
ഒരു മുച്ചക്രവണ്ടി സംഘടിപ്പിക്കാന്‍ നോക്കണം!
അവരിപ്പോള്‍ വരും...
എനിക്ക് പേടിയാവുന്നു.
പുറത്ത് കാറ്റ് ശമിച്ചുതുടങ്ങിയോ?
ഉവ്വ്, ചെറുതായി കുറഞ്ഞിട്ടുണ്ട്.
- ഇവളെ എങ്ങിനെ മുകളിലെത്തിക്കും? - ചെറിയ കിടക്കയിലോ മറ്റോ പൊതിഞ്ഞെടുക്കാം.
വരൂ, നമുക്ക് പോകാം!
അടിയില്‍ ഒരു പലകയോ മറ്റോ വെക്കൂ!
ഇതാ നിങ്ങളുടെ റേഡിയൊ.
റേഡിയോയൊ?
മോശം സമയമാണല്ലോ.
ഞാനിത് ഓണ്‍ ചെയ്യണോ?
നിനക്കിത് വേണോ കൊണ്ടുപോകാന്‍?
അതും കൂടെ അവളോടൊപ്പം കിടക്കയില്‍ പൊതിഞ്ഞെടുത്തോളൂ!
വേറെ പലക വല്ലതുമിരിപ്പുണ്ടോ?
ആ അലമാരിയുടെ പിറകിലുള്ളതില്‍ ഒന്നെടുത്തോളൂ.
അതിന്റെ താഴെയുള്ളത്.
- റെഡി! വണ്‍, റ്റു, ത്രീ! - പൊക്കിക്കോളൂ!
വേണ്ട... വേണ്ട, എനിക്ക് പോകണ്ട!
ഒന്ന് നില്‍ക്കൂ...
ഞാന്‍ പറയുന്നതൊന്ന് കേള്‍ക്കൂ...
നീ എന്തെങ്കിലും പറഞ്ഞോ?
അല്ലെങ്കില്‍ വേണ്ട.... പിന്നീടൊരിക്കലാവാം.
വേണ്ട... എനിക്ക് പോകണ്ട
റെഡിയല്ലേ, എന്നാല്‍ വലിച്ചോളൂ!
വേണ്ട...
വേണ്ട... വേണ്ട!
അവളെ ഇങ്ങോട്ടടുപ്പിക്ക്!
പതുക്കെ മതി... തിരക്കു കൂട്ടല്ലേ...
ഇപ്പോള്‍ത്തന്നെ ഇവിടെ നിന്നും ഓടിപ്പോകേണ്ട കാര്യമൊന്നുമില്ല...
മടക്കയാത്രയ്ക്കുള്ള ടിക്കറ്റ് എന്റെ കയ്യിലുണ്ട്.
അതിലേക്ക് എന്റെ തന്നെ തുടക്കവും ലക്ഷ്യവും എഴുതിച്ചേര്‍ക്കാനുള്ള സ്വാതന്ത്ര്യവുമുണ്ട്.
ഇതിനെല്ലാം പുറമേ, ഈ പമ്പിനെക്കുറിച്ച് ആരോടെങ്കിലുമൊക്കെ...
പറയാനുള്ള ആഗ്രഹം എന്റെയുള്ളില്‍ വിങ്ങിപ്പൊട്ടുകയാണ്.
അത് പറയാന്‍ ഈ ഗ്രാമീണരിലും നല്ല മറ്റാരുണ്ട്?
ഇന്നല്ലെങ്കില്‍, നാളെയത് പറയാം.
എന്തായാലും ആരോടെങ്കിലും ഞാനിത് പറഞ്ഞിരിക്കും എന്നതുറപ്പാണ്.
എന്നിട്ടാകാം രക്ഷപ്പെടുന്നതിനെക്കുറിച്ചുള്ള എന്റെ ആലോചനകള്‍.
ടോക്കിയൊ കുടുംബകോടതി കാണാതയവരെക്കുറിച്ചുള്ള വിവരം
പേര് : ജുംപെ നികി
ജനനതീയതി: 1927 മാര്‍ച്ച് 7
7 വര്‍ഷത്തിലേറെയായി കാണ്മാനില്ല
തിരോഭവിച്ചതായി രേഖപ്പെടുത്തുന്നു.
മലയാളം സബ്‌ടൈറ്റില്‍ തയ്യാറാക്കിയത്: നന്ദലാല്‍ ആര്‍, ഓപ്പണ്‍ ഫ്രെയിം പയ്യന്നൂര്‍